Миром у Јафи били су задовољни и муслимани и хришћани. Саладин је повратио свети муслимански град и добио потврду од стране европских монарха, а домаћи крсташи су добили извесну сигурност и неколико важних приобалних градова. Мир ће се одржати две и по деценије. Саладин умире 1193. године и у његовој земљи наступају борбе за престо. Из њих као победник излази Малик ел Адил који се залагао за пацифизам. Доба његове владавине је доба мира у Светој земљи. Четврти крсташки рат заобишао је Свету земљу и погодио Цариград.